ddrg/super_eurlex huggingface dataset:
(5)

Pamatojoties uz Komisijas (Eurostat) saskaņā ar Regulas (EK) Nr. 3605/93 8.g panta 1. punktu sniegtajiem datiem pēc Portugāles līdz 2008. gada 1. aprīlim paziņotās informācijas un uz Komisijas dienestu 2008. gada pavasara prognozēm, var izdarīt šādus secinājumus: — vispārējās valdības deficīts ir samazinājies no 6,1 % no IKP 2005. gadā līdz 3,9 % no IKP 2006. gadā un 2,6 % no IKP 2007. gadā, tādējādi vienu gadu pirms Padomes noteiktā termiņa kļūstot zemāks par deficīta atsauces vērtību – 3 % no IKP. Tas ir tuvu mērķim par 3 % no IKP, kas bija noteikts Portugāles stabilitātes programmas 2007. gada decembra atjauninājumā, — valsts budžeta bilances uzlabošanos veicināja gan valsts izdevumu attiecības pret IKP samazināšanās, gan ieņēmumu attiecības pret IKP palielināšanās. Izdevumu attiecība 2006. gadā samazinājās par 1 procentpunktiem no IKP un gandrīz procentpunktiem no IKP 2007. gadā. Līdztekus valsts ieņēmumu attiecība 2006. un 2007. gadā palielinājās par aptuveni procentpunktiem no IKP. Fiskālo konsolidāciju galvenokārt nodrošināja strukturālie pasākumi, taču neliela ietekme bija arī vienreizējam pasākumam 2007. gadā, kas deva 0,1 % no IKP. Strukturālā bilance (t. i., cikliski koriģētā bilance, atskaitot vienreizējus un citus pagaidu pasākumus) uzlabojās par apmēram diviem procentpunktiem no IKP 2006. gadā un par vienu procentpunktu no IKP 2007. gadā, kas atbilst Padomes ieteikumam saskaņā ar EKL 104. panta 7. punktu samazināt strukturālo bilanci par 1,5 % no IKP 2006. gadā un par vismaz % no IKP 2007. gadā, — attiecībā uz 2008. gadu Komisijas dienestu 2008. gada pavasara prognozēs paredzēts, ka deficīts tiks vēl vairāk samazināts, sasniedzot 2,2 % no IKP, ko galvenokārt nodrošinās zināmi papildu ieņēmumi, budžeta izpildes gaitā 0,2 % no IKP gūstot no vienreizēja deficītu samazinoša pasākuma. Tas kopumā atbilst oficiālajiem budžeta deficīta mērķiem – 2,4 % no IKP, kā noteikts Portugāles stabilitātes programmas 2007. gada decembra atjauninājumā, un pārskatītajam mērķim 2,2 % no IKP, ko Portugāles iestādes paziņoja 2008. gada marta beigās. Attiecībā uz 2009. gadu pavasara prognozēs paredzēts, ka valsts budžeta deficīts būs 2,6 % no IKP, ja politika nemainīsies. Tas liecina par to, ka budžeta deficīta samazināšana zem robežlieluma – 3 % no IKP – ir notikusi ticamā un ilgtspējīgā veidā, — tomēr paredzams, ka strukturālā bilance 2008. gadā uzlabosies par aptuveni procentpunktiem no IKP un, ja politika nemainīsies, sagaidāms, ka 2009. gadā tā pasliktināsies par procentpunktiem no IKP. Tas jāskata kopsakarā ar nepieciešamību virzīties uz budžeta stāvokļa vidējā termiņa mērķi, kas attiecībā uz Portugāli ir strukturālais deficīts 0,5 % apmērā no IKP, — valsts parāds ir samazinājies no 64,7 % no IKP 2006. gadā līdz 63,6 % no IKP 2007. gadā. Ņemot vērā Komisijas dienestu 2008. gada pavasara ekonomiskajās prognozēs paredzēto zemo IKP pieaugumu un joprojām salīdzinoši lielo valsts budžeta deficītu, sagaidāms, ka 2009. gadā valsts parāds būs aptuveni 64 % no IKP.
(2)

Kad konstatēja paaugstinātu PCP un dioksīnu līmeni, Komisija no 2007. gada 5. līdz 11. oktobrim veica steidzamu pārbaudes apmeklējumu Indijā. Mērķis bija ievākt informāciju par iespējamo piesārņojuma avotu un novērtēt kontroles pasākumus, ko ieviesušas Indijas iestādes, lai novērstu šāda piesārņojuma atkārtošanos. Pārbaudes grupa secināja, ka līdz šim nav pietiekami daudz pierādījumu tam, kas izraisījis piesārņojuma gadījumu, un uz Indijas iestāžu veiktās izmeklēšanas pamata nav iespējams izdarīt secinājumus. Ņemot vērā to, ka nātrija pentahlorfenols ir pieejams un to izmanto guāras sveķu ražošanas nozarē, kas ir lielā mērā pašregulējoša, patlaban spēkā esošās kontroles nepietiekami nodrošina to, lai piesārņojums neatkārtotos.
(2)

Sākotnēji pieteikumā bija iekļautas arī cukurbiešu lapas un sakņu gabaliņi, kas palikuši pēc sakņu apstrādes, kurus varētu raudzēt, lai ražotu lopbarībā izmantojamu skābbarību. Šos produktus, kurus neuzskata par saražotiem no ĢMO, bet gan par tādiem, kas sastāv no ĢMO, pieteikuma iesniedzēji 2006. gada 14. februārī no pieteikuma svītroja.
(3)

Portugāle 2006. gada 10. oktobrī, 2006. gada 14. novembrī un 2007. gada 12. martā iesniedza datus, kas pierāda, ka pēc 2004. gada 1. janvāra zvejas darbības pārtraukušie kuģi tika izmantojuši attiecīgi 9,61 % no 2003. gadā izmantotās zvejas piepūles, kad attiecīgajā zvejas apgabalā varēja atrasties Portugāles kuģi, uz kuriem ir traļi ar linuma acs izmēru vienādu ar vai lielāku par 32 mm, 6,75 % no 2003. gadā izmantotās zvejas piepūles, kad attiecīgajā ģeogrāfiskajā apgabalā varēja atrasties Portugāles kuģi, uz kuriem ir žaunu tīkli ar linuma acs izmēru vienādu ar vai lielāku par 60 mm, un 14,12 % no 2003. gadā izmantotās zvejas piepūles, kad attiecīgajā ģeogrāfiskajā apgabalā varēja atrasties Portugāles kuģi, uz kuriem ir grunts āķu jedas.
(17)

No Pirmās instances tiesas sprieduma lietā T-33/01, Infront WM pret Komisiju, izriet, ka paziņojums par to pasākumu saderību ar Kopienas tiesībām, kas pieņemti saskaņā ar Direktīvas 89/552/EEK 3.a panta 1. punktu, ir uzskatāms par lēmumu EK līguma 249. panta nozīmē, tādēļ tas jāpieņem Komisijai. Tātad ar šo lēmumu ir jāpasludina, ka Austrijas paziņotie pasākumi ir saderīgi ar Kopienas tiesībām. Austrijas pasākumi to galīgajā variantā, kas izklāstīts šā lēmuma pielikumā, jāpublicē Oficiālajā Vēstnesī saskaņā ar Direktīvas 89/552/EEK 3.a panta 2. punktu,
(13)

Attiecīgā rūpniecības nozares asociācija (Euro Chlor) 2004. gadā iesniedza informāciju par to, ka SCCP patēriņš visās lietojuma jomās kopš 2001. gada ir samazinājies. Audumu un gumijas patēriņš ES 2003. gadā samazinājās līdz vienai trešdaļai no 2001. gada līmeņa, un 2004. gadā šī tendence turpinājās (jo īpaši audumu, krāsu un blīvējuma materiālu un līmvielu patēriņa ziņā). Tajā pašā laikposmā krāsu un blīvējuma materiālu/līmvielu patēriņš arī samazinājās par 50 %. Ja 2003. gadā vēl bija vērojams metālapstrādes eļļu patēriņš, tad 2004. gadā – pēc tam, kad stājās spēkā Direktīva 2002/45/EK, – to lietošana tika pārtraukta. Īsas virknes hlorparafīnu kopējais apjoms, ko patērēja visās lietojuma jomās, 2003. gadā bija mazāks nekā 1 000 tonnas un 2004. gadā – mazāks nekā 600 tonnas (7). Reaģējot uz Komisijas Regulu (EK) Nr. 642/2005, rūpniecības nozarē veica papildu analītiskus laboratorijas testus. Šīs analīzes provizoriskie rezultāti, šķiet, norāda uz to, ka SCCP varētu atbilst noturīgu bioakumulatīvo un toksisko vielu (PBT) kritērijiem. Tiklīdz laboratorija apstiprinās gala rezultātus, galīgais ziņojums par testu tiks iesniegts Apvienotās Karalistes iestādēm, kas saskaņā ar Regulu (EEK) Nr. 793/93 darbojas kā ziņotājs.
LV Eiropas Savienības Oficiālais Vēstnesis L 122/39

PADOMES LĒMUMS

(2007. gada 7. maijs)

par praktisko un procesuālo mehānismu, saskaņā ar ko Padome izvirza divus atlases žūrijas un uzraudzības un konsultatīvās komitejas locekļus saistībā ar Kopienas pasākumu “Eiropas Kultūras galvaspilsēta”

(2007/324/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu,

ņemot vērā Eiropas Parlamenta un Padomes Lēmumu Nr. 1622/2006/EK (2006. gada 24. oktobris), ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019. gadam (1), un jo īpaši tā 6. un 10. pantu,

tā kā:

(1) Lēmuma Nr. 1622/2006/EK 6. un 10. pantā paredzēts, ka jāizveido atlases žūrija un uzraudzības un konsultatīvā komiteja, un ka to sastāvā vajadzētu būt septiņiem locekļiem, kurus nozīmējušas Eiropas Savienības iestādes, no kuriem divus būtu jāizvirza Padomei.

(2) Padomei ir lietderīgi pieņemt lēmumu par praktisko un procesuālo mehānismu, saskaņā ar ko tā izvirza šos divus žūrijas un komitejas locekļus,

(3) Šim mehānismam vajadzētu būt godīgam, nediskriminējošam un pārredzamam,

IR PIEŅĒMUSI ŠO LĒMUMU.

1. pants

Padome pieņem lēmumu par to divu locekļu izvirzīšanu, ko tā ieceļ atlases žūrijā un uzraudzības un konsultatīvajā komitejā, saskaņā ar 2. pantā paredzēto praktisko un procesuālo mehānismu.

2. pants

1. Tiek rīkota izloze, kurā piedalās visas dalībvalstis. Dalībvalstu līdzdalība izlozē ir brīvprātīga. Tomēr, lai samazinātu interešu konflikta risku, no izlozes izslēdz dalībvalsti, kurā atrodas Eiropas Kultūras galvaspilsēta, kas jāizvēlas vai kas jāuzrauga žūrijas un komitejas locekļu pilnvaru laikā. Attiecīgo dalībvalstu saraksts, kas pamatots ar rīkojumu par tiesībām izvirzīt Eiropas Kultūras galvaspilsētu saskaņā ar pielikumu Lēmumam Nr. 1622/2006/EK, ir sniegts šā lēmuma pielikumā. Turklāt, lai nodrošinātu iespējami plašāko to valstu ģeogrāfisko sadalījumu, kas izvirza ekspertus, no izlozes izslēdz dalībvalstis, kuras izvirzījušas ekspertus iepriekšējā laikposmā.

2. Izvēlas pirmās divas dalībvalstis, kas jāizlozē. Katra no šīm divām dalībvalstīm iesaka izvirzīt vienu neatkarīgu ekspertu, kam ir nozīmīga pieredze un kompetence kultūras jomā, pilsētu kultūras attīstībā vai Eiropas kultūras galvaspilsētas organizēšanā.

3. Pamatojoties uz šo divu izvēlēto dalībvalstu ieteikumiem un pēc ieteikto kandidātu pienācīgas pārbaudes, Padome izvirza divus ekspertus, kas trīs gadus būs atlases žūrijas un uzraudzības un konsultatīvās komitejas sastāvā.

4. Eksperta nāves vai atkāpšanās gadījumā dalībvalsts, kas attiecīgo ekspertu izvirzīja, iesaka izvirzīt uz atlikušo pilnvaru laiku aizstājēju. Piemēro 3. punktā minēto procedūru.

3. pants

Šis lēmums stājas spēkā dienā, kad to publicē Eiropas Savienības Oficiālajā Vēstnesī.

Briselē, 2007. gada 7. maijā Padomes vārdā — priekšsēdētājs H. SEEHOFER

(1) OV L 304, 3.11.2006., 1. lpp.
(9)

Paziņotā koncentrācija ietekmē tirgu mobilo telekomunikāciju pakalpojumu sniegšanai galapatērētājiem, kurā mobilo sakaru tīklus pašreiz nodrošina četri uzņēmumi, pamatojoties uz 2G/GSM un 3G/UMTS tehnoloģiju, un viens uzņēmums Hutchison (“H3G”), pamatojoties tikai uz 3G/UMTS tehnoloģiju. Minētie pieci operatori saviem klientiem piedāvā plašu pakalpojumu spektru. Pēc darījuma jaunais uzņēmums T-Mobile/tele.ring palielinātu savu tirgus daļu līdz līmenim (aptuveni [30–40] (3) % atkarībā no tā, vai vērtē pēc apgrozījuma vai klientu skaita), kas ir līdzīgs Mobilkom (4), atstājot abus pārējos uzņēmumus trešajā un ceturtajā vietā (attiecīgi ar tirgus daļu aptuveni [10–20] * % ONE un [0–10] * % H3G). Neatkarīgiem pakalpojumu sniedzējiem ir niecīga ietekme Austrijas tirgū. Arī YESSS!, kas ir ONE zemākas kvalitātes produkts, aizņem ļoti mazu tirgus daļu, un to nevar uzskatīt par tādu, kas konkurē vienā līmenī ar pārējiem operatoriem, jo tas piedāvā tikai atsevišķus pakalpojumus.
(129)

Taču jāpiezīmē, ka ievedumi no citām trešajām valstīm uzrādīja citādu tendenci nekā ievedumi par dempinga cenām tādā ziņā, ka maksimālais ievedums no citām notika 2004. gadā, bet IP laikā, kad Kopienas ražošanas nozare cieta zaudējumus, trešo valstu ievedumi atkal kritās par 22 % salīdzinājumā ar iepriekšējo gadu. Tajā pašā laikposmā arī to vidējās cenas pazeminājās par 11 % un to tirgus daļa samazinājās par diviem procentu punktiem. Tas varētu nozīmēt, ka no 2004. gada arī citu trešo valstu ražotājus ietekmēja zemās tirgus cenas. Tomēr to cenas arī IP laikā palika augstākas nekā Kopienas ražošanas nozarei.
1.

Pretendentu izslēdz no “Sabiedrības veselības aizsardzības” programmas piešķiršanas procedūras, ja: a) tas ir bankrotējis vai tā vadītais uzņēmums tiek likvidēts, tā darbību pārvalda tiesa, tas ir noslēdzis līgumu ar kreditoriem, pārtraucis uzņēmējdarbību, tas ir iesaistīts tiesas procesā attiecībā uz iepriekšminētajiem jautājumiem vai nonācis citā tamlīdzīgā situācijā, kas radusies līdzīgas valstu tiesību aktos vai noteikumos paredzētas procedūras rezultātā; b) tas ar galīgu un nepārsūdzamu tiesas spriedumu ir atzīts par vainīgu pārkāpumā, kas saistīts ar tā profesionālo darbību; c) tas ir vainīgs smagā ar profesionālo darbību saistītā pārkāpumā, kas pierādīts ar jebkādiem līdzekļiem, ko līgumslēdzēja iestāde var pamatot; d) tas nav izpildījis saistības attiecībā uz sociālās apdrošināšanas iemaksām vai nodokļu nomaksu saskaņā ar tās valsts tiesību normām, kurā tas reģistrēts, vai līgumslēdzējas iestādes valsts tiesību normām, vai arī tās valsts tiesību normām, kur paredzēta līguma izpilde; e) attiecībā uz to ir stājies spēkā galīgs un nepārsūdzams tiesas spriedums par krāpšanu, korupciju, dalību noziedzīgā grupējumā vai citādu nelikumīgu darbību, kas kaitē Kopienu finanšu interesēm; f) pēc citas no Kopienas budžeta finansētas iepirkuma procedūras vai dotāciju piešķiršanas procedūras ir atzīta vaina smagā līguma pārkāpumā līgumsaistību neizpildes dēļ. Pierādījumi. Pretendenti iesniedz pienācīgi parakstītu un datētu apliecinājumu, ka uz tiem neattiecas neviena no minētajām situācijām.
(13)

Komisija secināja, ka lai novērtētu šo lietu, attiecīgos ģeogrāfiskos tirgus nosaka pēc papīrfabrikām ar līdzīgām piegādes iespējām. Rūpnīcas tiek uzskatītas par reālu piegādes iespējas vietu papīrfabrikām atkarībā no to loģistikas un attāluma no konkrētās papīrfabrikas. Attālums, pēc kura minerālu rūpnīcu vairs nevar uzskatīt par reālu piegādes iespējamo vietu, ir atkarīgs no katras rūpnīcas iepriekšējām piegādēm, pieejamiem transporta veidiem (sauszemes transports, dzelzceļš, jūras ceļš vai to kombinācijas) un saražoto kalcija karbonātu veidiem (PCC, GCC).
—

Microsoft atteikums rada konkurences likvidēšanas risku konkrētajā darba grupu serveru operētājsistēmu tirgū, jo atteiktais ieguldījums ir neaizstājams konkurentiem, kas darbojas šajā tirgū. Klientu liecības apstiprina, ka pastāv saikne starp priviliģēto sadarbspēju, kura pastāv starp Microsoft darba grupu serveru operētājsistēmām un tā dominējošām PC operētājsistēmām, no vienas puses, un to dominējošā stāvokļa straujo augšanu (un pieaugošo aktīvās direktorijas domēnu arhitektūras pazīmju ieviešanu, kas nav savienojams ar konkurentu produktiem), no otras puses. Komisijas izmeklēšana atklāj arī to, ka atteiktajam ieguldījumam nav reāla vai potenciāla aizstājēja.
8)

palīdzot dalībvalstīm piekļūt ierīcēm un transportlīdzekļiem: a) sniedzot un apmainoties ar informāciju par ierīcēm un transportlīdzekļiem, ko dalībvalstis var darīt pieejamus, lai veicinātu tādu ierīču vai transportlīdzekļu resursu apvienošanu; b) palīdzot dalībvalstīm apzināt transportlīdzekļus, ko varētu iegūt no citiem avotiem, tostarp tirgū, un atvieglot to pieeju tādiem līdzekļiem; c) palīdzot dalībvalstīm apzināt ierīces, ko varētu iegūt no citiem avotiem, tostarp tirgū;
4.

Pielikuma 2.3.1. punktu (Sadarbības jomas 2007. gadā) aizstāj ar šādu tekstu: “Atbilstīgi programmas lēmuma 11. pantam programmas gaitā jāsadarbojas ar sabiedrības veselības jomā kompetentām starptautiskām organizācijām un Eiropas Ekonomikas zonas (EEZ) valstīm, saskaņojot to ar Komisijas dienestiem, kas nodarbojas ar tiem pašiem jautājumiem. Sadarbība ar Pasaules Veselības organizāciju (PVO) Sadarbību ar PVO īstenos, ņemot vērā turpmāko: — nolīgumu starp Apvienoto Nāciju Organizāciju un Eiropas Kopienu par principiem, ko piemēro, Kopienai finansējot vai līdzfinansējot programmas un projektus, kurus pārvalda Apvienoto Nāciju Organizācija, kas stājās spēkā 1999. gada 9. augustā, un pārbaudes klauzulas nolīgumu starp Eiropas Kopienu un Apvienoto Nāciju Organizāciju, kas stājās spēkā 1995. gada 1. janvārī (ar grozījumiem), — vēstuļu apmaiņu starp PVO un Eiropas Komisiju par sadarbības nostiprināšanu un pastiprināšanu (tostarp paziņojumu par regulējumu un pasākumiem sadarbībai starp PVO un Eiropas Komisiju, kas ir daļa no vēstuļu apmaiņas), — ja ārkārtas apstākļos nav panākta cita vienošanās, Eiropas Komisijas finansiālo atbalstu PVO veiktām darbībām sniedz saskaņā ar Finanšu un administratīvās sistēmas nolīgumu starp Eiropas Kopienu un Apvienoto Nāciju Organizāciju, kas stājās spēkā 2003. gada 29. aprīlī (PVO tam pievienojusies 2003. gada 11. decembrī). Apspriežoties ar PVO, ir noteiktas prioritārās jomas – klimata izmaiņas/vide, uztura un fizisko aktivitāšu uzraudzība, kā arī garīgā veselība. — Klimata pārmaiņas – informācija par vidi un veselību, lai izveidotu atbalsta rīku ar klimatu saistītās informācijas lēmumu pieņemšanai attiecībā uz karstumu Eiropā; šis atbalsta rīks ir daļa no ES brīdināšanas sistēmas, lai saglabātu labu veselību karstumā, un paredzēts karsta laika prognozēšanai Eiropā. — Uztura un fizisko aktivitāšu uzraudzības mērķi ir datubāzu savienošana, to satura atjaunināšana un tehniskā atbalsta nodrošināšana dalībvalstīm, lai standartizētu Komisijas un PVO savākto informāciju un novērtētu tās kvalitāti. — Garīgā veselība. Šī jomas mērķi ir plašās pieredzes un iniciatīvu sakārtošana garīgās veselības veicināšanas jomā, garīgo traucējumu profilakse un cilvēku ar garīgās veselības traucējumiem sociālā iekļaušana valsts, reģionālā un vietējā līmenī, uzticamu līderu veselības jomā apzināšana un atbalsts, kā arī pierādījumu trūkumu apzināšana jomās, kurās vajadzīga turpmāka izpēte. Izpildot šos mērķus, izdosies izvairīties no pasākumu dubultošanās vai pārklāšanās ar citiem Kopienas finansētiem pasākumiem, jo īpaši tādiem pasākumiem, ko finansē sabiedrības veselības aizsardzības programmas ietvaros. Sadarbība ar Starptautisko Vēža izpētes aģentūru (SVIA), kas ir PVO struktūrvienība Ar SVIA plānota atsevišķa vienošanās par projektu, lai izstrādātu Eiropas perspektīvas pētījumu par uzturu un vēzi (EPIC) un Eiropas tīklu vēža uzskaitei (ENCR), atjauninātu Eiropas pretvēža rīcības kodeksu un sagatavotu brošūru par mirstību no vēža Eiropas Savienībā, izmantojot jaunākos datus par mirstību (6).
LV Eiropas Savienības Oficiālais Vēstnesis L 261/25

PADOMES UN KOMISIJAS LĒMUMS

(2007. gada 18. septembris),

lai noslēgtu Protokolu Partnerības un sadarbības nolīgumam (PSN) starp Eiropas Kopienām un to dalībvalstīm, no vienas puses, un Ukrainu, no otras puses, par Bulgārijas Republikas un Rumānijas pievienošanos PSN

(2007/644/EK, Euratom)

EIROPAS SAVIENĪBAS PADOME UN EIROPAS KOPIENU KOMISIJA,

ņemot vērā Eiropas Kopienas dibināšanas līgumu un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,

ņemot vērā Eiropas Atomenerģijas kopienas dibināšanas līgumu un jo īpaši tā 101. pantu,

ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta atzinumu,

ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,

tā kā:

(1) Protokols Partnerības un sadarbības nolīgumam (PSN) starp Eiropas Kopienām un to dalībvalstīm, no vienas puses, un Ukrainu, no otras puses, par Bulgārijas Republikas un Rumānijas pievienošanos PSN (1) tika parakstīts 2007. gada 27. martā Eiropas Kopienas un dalībvalstu vārdā saskaņā ar Padomes Lēmumu 2007/251/EK (2).

(2) Pirms protokola stāšanās spēkā to piemēro provizoriski no parakstīšanas dienas.

(3) Protokols būtu jāapstiprina,

IR PIEŅĒMUŠAS ŠO LĒMUMU.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols Partnerības un sadarbības nolīgumam (PSN) starp Eiropas Kopienām un to dalībvalstīm, no vienas puses, un Ukrainu, no otras puses, par Bulgārijas Republikas un Rumānijas pievienošanos PSN.

2. pants

Padomes priekšsēdētājs Eiropas Kopienas un tās dalībvalstu vārdā sniedz protokola 3. panta 2. punktā paredzēto paziņojumu. Komisijas priekšsēdētājs vienlaicīgi sniedz šādu paziņojumu Eiropas Atomenerģijas kopienas vārdā.

Briselē, 2007. gada 18. septembrī Padomes vārdā — priekšsēdētājs R. PEREIRA Komisijas vārdā — priekšsēdētājs José Manuel BARROSO

(1) OV L 110, 27.4.2007., 29. lpp.

(2) OV L 110, 27.4.2007., 27. lpp.
locekļi: Co VERDAAS kungs, gedeputeerde in de provincie Gelderland, Johanna MAIJ-WEGGEN kundze, Commissaris der Koningin in de provincie Noord-Brabant, Léon FRISSEN kungs, Commissaris der Koningin in de provincie Limburg, Rob BATS kungs, gedeputeerde in de provincie Drenthe un
1)

Lēmuma 1. pantu aizstāj ar šādu: “1. pants Ar šo ir apstiprinātas šādas metodes cūku liemeņu klasificēšanai Latvijā atbilstīgi Regulai (EEK) Nr. 3220/84: — manuālā metode (ZP) un ar to saistītās novērtējuma metodes, kuru sīks apraksts sniegts pielikuma 1. daļā, — aparāts ar nosaukumu “Intrascope (Optical Probe)” un ar to saistītās novērtējuma metodes, kuru sīks apraksts ir sniegts pielikuma 2. daļā, — aparāts ar nosaukumu “PG 200 (Pork Grader)” un ar to saistītās novērtējuma metodes, kuru sīks apraksts ir sniegts pielikuma 3. daļā. Manuālo metodi (ZP) var izmantot tikai tajās kautuvēs, kur nokauto cūku skaits nedēļā nepārsniedz 200.”
4)

Iekļauj šādus pantus: “2.a pants Organizācijas, kas ir atbilstīgas Kopienas finansējumam Kopienas finansējumam saskaņā ar programmu ir atbilstīgas šādas organizācijas: a) kā noteikts 3. pantā, visas dalībvalstu vai ārpuskopienas valstu administrācijas vai reģionālās administrācijas, kuras veicina Kopienas rīcības stiprināšanu, lai aizsargātu Kopienas finansiālās intereses; b) visi zinātniskās pētniecības un izglītības institūti, kuriem vismaz gadu ir bijis juridiskās personas statuss, kuri ir reģistrēti un darbojas dalībvalstī vai ārpuskopienas valstī, kā noteikts 3. pantā, un kuri sekmē Kopienas rīcības stiprināšanu, lai aizsargātu tās finansiālās intereses; c) visas bezpeļņas organizācijas, kurām vismaz gadu ir bijis juridiskās personas statuss, kuras ir likumīgi reģistrētas un darbojas dalībvalstī vai ārpuskopienas valstī, kā noteikts 3. pantā, un kuras sekmē Kopienas rīcības stiprināšanu, lai aizsargātu tās finansiālās intereses. 2.b pants Saņēmēju atlase Organizācijas, kurām saskaņā ar 2.a pantu ir tiesības pretendēt uz subsīdiju par kādu darbību, izraugās, pamatojoties uz uzaicinājumu iesniegt priekšlikumus, atbilstīgi prioritātēm, kas izklāstītas subsīdiju gada programmā, kurā sīkāk izstrādāti šajā lēmumā minētie vispārīgie kritēriji. Subsīdijas, kas piešķirtas darbībai, uz kuru attiecas programma, atbilst šajā lēmumā izklāstītajiem vispārīgajiem kritērijiem. 2.c pants Subsīdiju pieteikumu izvērtēšanas kritēriji Pieteikumus subsīdijas saņemšanai par darbībām izvērtē, ņemot vērā: a) ierosinātās darbības atbilstību programmas mērķiem; b) ierosinātās darbības papildināmību ar citām atbalstītajām darbībām; c) ierosinātās darbības īstenošanas iespējas, t. i., reālo iespēju, ka to var veikt, izmantojot piedāvātos līdzekļus; d) ierosinātās darbības izmaksu un ieguvumu samēru; e) ierosinātās darbības papildu noderīgumu; f) sabiedrības daļas lielumu, uz kuru vērsta ierosinātā darbība; g) darbības starptautiskos un daudznozaru aspektus; h) ierosinātās darbības ģeogrāfisko teritoriju. 2.d pants Atbilstīgie izdevumi Saskaņā ar 2. panta 4. punktu, aprēķinot subsīdijas, ņem vērā vienīgi izdevumus, kas ir nepieciešami sekmīgai darbības īstenošanai. Atbilstīgie izdevumi ir arī tie, kas saistīti ar pārstāvju piedalīšanos no tām Balkānu valstīm, kuras piedalās Dienvidaustrumeiropas valstu stabilizācijas un asociācijas procesā (6), no Krievijas Federācijas, no valstīm, uz kurām attiecas Eiropas Kaimiņattiecību politika (7), kā arī no atsevišķām valstīm, ar kurām Kopiena ir noslēgusi savstarpējās palīdzības nolīgumu muitas jomā.
12.

Pievieno šādas ailes par Amerikas Savienotajām Valstīm: “US 07CA133 E1664 RuAnn Dairy 7285 W Davis AVE Riverdale, CA 93656 Dr. Alvaro Magalhaes US 07ID134 E1127 Pat Richards, DVM 1215E 200S Bliss, ID 83314 Dr. Pat Richards US 07MO131 E608 Trans Ova Genetics 12425 LIV 224 Chillicothe, MO 64601 Dr. Tim Reimer US 07TX130 E640 K Bar C Ranch 3424 FR 2095 Cameron, TX 76520 Dr. Boyd Bien”
(1)

Saskaņā ar Direktīvas 91/414/EEK 6. panta 2. punktu Apvienotā Karaliste 2001. gada martā saņēma pieteikumu no Makhteshim Agan Ltd. par darbīgās vielas novalurona iekļaušanu Direktīvas 91/414/EEK I pielikumā. Ar Komisijas Lēmumu 2001/861/EK (2) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
(3)

Minētie termiņi attiecas uz pievienotās vērtības nodokļa (turpmāk – “PVN”) atgūšanu, kas ieturēts no maksas par Dāniju un Zviedriju savienojošā Ērezunda tilta izmantošanu. Saskaņā ar PVN noteikumiem par pakalpojuma sniegšanas vietu attiecībā uz nekustamo īpašumu daļu no PVN, kas ieturēts no maksas par Ērezunda tilta izmantošanu, saņem Dānija, bet daļu – Zviedrija.